《冬夜 其二》
清代·江湜

我翁客授不家食，岁晚归来课艺勤。未必誉儿真有癖，尝因对客命为文。

科名原不关吾道，著述何当慰府君。此日镫前惟有泣，传家一集并遭焚。

作者简介：江湜 （shí ）（1818～1866）清代诗人。字持正，又字弢叔，别署龙湫院行者，长洲（今江苏苏州）人，诸生。三与乡试，皆不第，出为幕友，历山东、福建等省。在京师得亲戚资助，捐得浙江候补县丞。咸丰十年，奔走避兵，忧愤而死。诗宗宋人，多危苦之言。有《伏敔堂诗录》。《吴中先贤谱》 苏文 编绘。